hotchpotch/miracl-hf-unified huggingface dataset:
युआन राजवंश
युआन राजवंश () सन् १२७१ ईसवी से सन् १३६८ ईसवी तक चलने वाला एक राजवंश था जिसके साम्राज्य में आधुनिक चीन का लगभग पूरा हिस्सा, सारे मंगोलिया का भूक्षेत्र और कुछ आसपास के इलाक़े शामिल थे। इसकी स्थापना मंगोल नेता कुबलई ख़ान ने की थी, जो चंगेज़ ख़ान का पोता भी था। इस साम्राज्य को मंगोल साम्राज्य का एक विभाग और चीन का एक राजवंश दोनों समझा जाता है। युआन राजवंश के ज़माने में पूरा चीन पर एक विदेशी जाति ने लम्बे अरसे तक राज किया। चीनी इतिहास के नज़रिए से युआन राजवंश सोंग राजवंश के पतन के बाद और मिंग राजवंश के उभरने से पहले आया। चीन का सम्राट होने के साथ-साथ कुबलई ख़ान ने स्वयं को पूर्ण मंगोल साम्राज्य का ख़ागान (सबसे बड़ा ख़ान शासक) भी घोषित कर दिया था। ख़ागान होने से सारे अन्य मंगोल ख़ानतों, यानि कि चग़ताई ख़ानत, इलख़ानत और सुनहरा उर्दू, पर वह अपना अधिपत्य जतला रहा था, लेकिन उसे अपना सरताज केवल इलख़ानी साम्राज्य ने ही माना और वे भी वास्तव में स्वतन्त्र रूप से ही शासन करते रहे। बाद के युआन सम्राटों को तीनों ने अपना सम्राट क़बूल तो किया लेकिन अपने-अपने इलाक़ों पर वह बिना किसी हस्तक्षेप के अलग विकसित होते रहे।
यंग एडल्ट
यंग एडल्ट () २०११ में बनी अमरीकी हास्य फ़िल्म है जिसका निर्देशन जेसन रिटमैन द्वारा किया गया है। फ़िल्म में चार्लीज़ थेरॉन मुख्य भूमिका में है।
हैनकॉक
हैनकॉक () २००८ में बनी हास्य एक्शन सुपरहीरो फ़िल्म है जिसका निर्देशन पिटर बर्ग ने किया है व विल स्मिथ, जेसन बेटमैन और चार्लीज़ थेरॉन मुख्य भूमिका में है।
मार्वल कॉमिक्स
मार्वेल वर्ल्डवाइड, इंक () या साधारणतः मार्वल कॉमिक्स एक अमरीकी कंपनी है जो कॉमिक्स पुस्तकें प्रकाशित करती है। २००९ में द वाल्ट डिज़्नी कंपनी ने मार्वल इंटरटेनमेंट को खरीद लिया जो मार्वल वर्ल्डवाइड की मातृ कंपनी है।
मार्वेल की शुरुआत १९३९ में टाइमली पब्लिकेशंस के नाम से हुई और १९५० में यह एटलस कॉमिक्स बन गई। मार्वल के आधुनिक युग की शुरुआत १९६१ में हुई और आगे चलकर इसने "फैंटास्टिक फोर" बनाया व स्टेन ली, जैक किर्बी और स्टीव डीटको द्वारा बनाए गए अन्य सुपर हीरो के शीर्षकों वाले कॉमिक्स जारी किए।
मार्वल में स्पाइडर-मैन, द एक्स मैन, आयरन मैन, द हल्क, , थॉर, कैप्टन अमेरिका, वूल्वरिन (कॉमिक्स) , ब्लैक पैंथर, ह्यूमन टॉर्च ,ऐंट-मैन, डॉक्टर स्ट्रेंज, वास्प, डेडपूल, हॉकआई, ब्लैक विडो, स्टार-लॉर्ड,डेयरडेविल,  कैप्टन मार्वेल और पनिशर जैसे सुपर हीरो और सुपरहीरो टीम जैसे- अवेंजर्स , एक्स-मैन, फैंटास्टिक फोर और गार्जियन्स ऑफ गेलेक्सी व डॉक्टर डूम, ग्रीन गोब्लिन, मैगनेटो, गेलेक्ट्स, थानोस, अल्ट्रॉन, डॉक्टर ऑक्टोपस, लोकी, वेनॉम, एपॉकेलिप्स, किंगपिन और रेड स्कल जैसे खलनायक शामिल है। इसके अधिकतर पात्र एक काल्पनिक विश्व मार्वल यूनिवर्स में वास्तविक शहरों जैसे न्यूयॉर्क, लॉस ऐन्जेलिस और शिकागो में स्थित है।
पल्प मैगज़ीन के पब्लिशर मार्टिन गुडमैन ने 1939 में एक कॉमिक्स कंपनी टाइमली पब्लिकेशन बनाई जिसे बाद में मार्वल कॉमिक्स के नाम से जाना गया। गुडमैन ने वेस्टर्न पल्प 1933 में शुरू किया और यह कॉमिक बुक का नया माध्यम बना। गुडमैन ने अपना ऑफिस 330 वेस्ट 42वीं स्ट्रीट न्यू यॉर्क सिटी में स्थापित किया।
मॉनमाउथ
मॉनमाथ (, ) दक्षिण-पूर्वी वेल्स में स्थित एक परंपरागत काउंटी नगर है। यह इंग्लैंड की सीमा से 2 मील (3.2 किमी) दूर मोंनो व वेया नामक नदियों के संगम पर स्थित है। यह नगर कार्डिफ से 36 मील (58 किमी) उत्तर-पूर्व में तथा लंदन से 127 मील (204 किमी) पश्चिम में स्थित है। यह मॉनमाउथशायर स्थानीय प्राधिकरण तथा मॉनमाथ संसदीय निर्वाचन क्षेत्र के अंतर्गत आता है। 2001 की जनगणना के अनुसार इसकी जनसंख्या 8,877 थी।
शहर एक छोटे रोमन किले ब्लेस्टियम का स्थल था। इसकी स्थापना नॉर्मन लोगों के द्वारा सन 1067 में निर्मित एक किले के निर्माण के पश्चात की गयी थी। इसका मध्ययुगीन पत्थर के द्वारों वाला पुल आज पूरे ग्रेट ब्रिटेन में शेष बचा अपनी तरह का एकमात्र पुल है। यह किला बाद में लैंकास्टर शाही घराने के अधीन आ गया और 1387 में राजा हेनरी पंचम का जन्मस्थान बना। सन् 1536 में यह मॉनमाथशायर का काउंटी नगर बन गया।
वाइ घाटी के मध्य स्थित मॉनमाथ का विकास उत्तरोत्तर में एक पर्यटन केन्द्र तथा एक प्रमुख व्यापार बाज़ार नगर के रूप में हुआ। मॉनमाथ आज खरीदारी और सेवा का प्रमुख केंद्र है, तथा इसके आसपास के ग्रामीण इलाकों के लिए शैक्षिक और सांस्कृतिक गतिविधियों का प्रमुख केन्द्र है। यह नगर ए40 सड़क के माध्यम से न्यूपोर्ट में एम4 मोटरवे से व रॉस-वेया में एम50 से जुड़ा हुआ है।
वेल्श भाषा
वेल्श मूल रूप से वेल्स में बोले जाने वाली, केल्टिक भाषाओं की ब्रिथोनिक शाखा की सदस्य है।
देवेन्द्र सत्यार्थी
देवेन्द्र सत्यार्थी (28 मई 1908 - १२ फरवरी, २००३) हिंदी, उर्दू और पंजाबी भाषाओं के विद्वान तथा साहित्यकार थे। उनका मूल नाम देवेन्द्र बत्ता था। श्री सत्यार्थी लोकगीत अध्ययन के प्रणेताओं मे से रहे हैं। उन्होंने देश के कोने-कोने की यात्रा कर वहां के लोकजीवन, गीतों और परंपराओं को आत्मसात किया और उन्हें पुस्तकों और वार्ताओं में संग्रहीत कर दिया जिसके लिये वे 'लोकयात्री' के रूप में जाने जाते हैं।
देवेन्द्र सत्यार्थी ने लोकगीतों का संग्रह करने हेतु देश के विभिन्न क्षेत्रें की यात्रायें की थीं तथा इन स्थानों के संस्मरणों को भावात्मक शैली में उन्होंने लिखा है। "क्या गोरी क्या साँवली" तथा "रेखाएँ बोल उठीं" सत्यार्थी के संस्मरणों के अपने ढंग के संग्रह हैं।
श्री सत्यार्थी का जन्म 28 मई 1908 को पटियाला के कई सौ साल पुराने भदौड़ ग्राम (जिला संगरूर) में जन्म। 1977 में भारत सरकार द्वारा पद्मश्री से सम्मानित।
हिन्दी में लोकयान 'धरती गाती है' का प्रकाशन हुआ 1948 में। 'बेला फूले आधी रात'-1949, 'बाजत आवे ढोल'-1950, 'चित्रों में लोटियां'-1951 में प्रकाशित हुईं।
हिन्दी में आपके संग्रह हैं : 'चट्टान से पूछ लो' (1949), 'चाय का रंग' (1949), 'नए धान से पहले' (1950), 'सड़क नहीं बंदूक' (1950)। उपन्यासों में 'रथ के पहिए' (1950), 'कठपुतली, (1951), 'दूध गाछ' (1954), 'ब्रह्‌मपुत्र' (1955), 'कथा कहो, उर्वशी' (1956) और 'तेरी कसम सतलुज' (1989) प्रमुख हैं।
आत्मकथात्मक लेखन हिन्दी में : 'चांद-सूरज के वीरन' (1954), 'नीलयक्षिणी' (1986) और 'सफरनामा पाकिस्तान' (1989) हैं।
निबंध व रेखाचित्र : 'हिन्दीः एक युग, एक प्रतीक' (1949),' रेखाएं बोल उठीं (1949), 'क्या गोरी क्या सांवरी' (1950), 'कला के हस्ताक्षर' (1955) विविध महत्वपूर्ण ग्रंथों का संपादन भी आपने किया।
सुनहरा उर्दू
सुनहरा उर्दू या सुनहरा झुण्ड () एक मंगोल ख़ानत थी जो १३वीं सदी में मंगोल साम्राज्य के पश्चिमोत्तरी क्षेत्र में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसे किपचक ख़ानत और जोची का उलुस भी कहा जाता था। यह ख़ानत १२४० के दशक में स्थापित हुई और सन् १५०२ तक चली। यह अपने बाद के काल में तुर्की प्रभाव में आकर एक तुर्की-मंगोल साम्राज्य बन चला था। इस साम्राज्य की नीव जोची ख़ान के पुत्र (और चंगेज़ ख़ान के पोते) बातु ख़ान ने रखी थी। अपने चरम पर इस ख़ानत में पूर्वी यूरोप का अधिकतर भाग और पूर्व में साइबेरिया में काफ़ी दूर तक का इलाक़ा शामिल था। दक्षिण में यह कृष्ण सागर के तट और कॉकस क्षेत्र तक विस्तृत थी। इसकी दक्षिण सीमाएँ इलख़ानी साम्राज्य नाम की एक अन्य मंगोल ख़ानत से लगती थीं।
बातु ख़ान के बाद यह ख़ानत सौ साल तक पनपती रही। १३१२ से १३४१ तक राज करने वाले उज़बेग ख़ान ने इस्लाम में धर्म परिवर्तन कर लिया। १३५९ में ख़ानत में अंदरूनी लड़ाईयां भड़क उठी लेकिन १३८१ में तोख़्तामिश ने फिर से इसे संगठित किया। १३९६ में तैमूर के हमले के बाद यह छोटी तातार ख़ानतों में खंडित हो गई। १४३३ तक इसका नाम सिर्फ़ 'महान उर्दू' बन गया और इसके क्षेत्र में बहुत सी तुर्की-भाषी ख़ानतें उभर आई। उत्तर में अधीन मुस्कोवी (रूसी) राज्य ने इन दरारों का फ़ायदा उठाकर अपने आप को १४८० में एक युद्ध के बाद आज़ाद करा लिया। सुनहरे उर्दू का बचा-कुचा अंश १५०२ में ख़त्म हो गया।
इस साम्राज्य का नाम 'सुनहरा' क्यों पड़ा इसपर इतिहासकारों में मतभेद है लेकिन 'पीला' रंग पुरानी तुर्की और मंगोल भाषाओँ में 'केन्द्रीय' के लिए भी एक शब्द होता था। यश भी संभव है कि 'सुनहरा' शब्द इस ख़ानत की धनवान स्थिति को देखते हुए लगाया गया हो। 'उर्दू' शब्द मंगोल भाषा में 'महल', 'खेमे' या 'मुख्यालय' के लिए एक शब्द हुआ करता था। तुर्की भाषाओँ में इस से मिलता-जुलता 'ओर्ता' शब्द था जिसका मतलब 'तरफ़', 'विभाग' या 'दिशा' होता था। कहा जाता है कि बातु ख़ान का तम्बू सुनहरे रंग का होता था इसलिए यह भी संभव है कि ख़ानत का नाम उसी से पड़ा हो।
बातु ख़ान
बातु ख़ान (; जन्म: १२०७ ई अनुमानित; देहांत: १२५५ ई) एक मंगोल शासक था और सुनहरा उर्दू नामक साम्राज्य का संस्थापक था जो मंगोल साम्राज्य के अधीन एक ख़ानत थी। बातु ख़ान जोची ख़ान का पुत्र और मंगोल साम्राज्य के संस्थापक चंगेज़ ख़ान का पोता था। 'बातु' या 'बात' शब्द का अर्थ मंगोल भाषा में 'कड़ा' या 'दृढ़' होता है। उसके द्वारा शुरू किये गए साम्राज्य का रूस, पूर्वी यूरोप और कॉकस के बड़े भाग पर लम्बे अरसे तक राज रहा। चंगेज़ ख़ान के पुत्रों कि मृत्य के बाद बातु ख़ान ही उस साम्राज्य का सबसे आदरणीय राजकुंवर बना और उसे 'आग़ा' (अर्थ: बड़े भाईसाहब) के नाम से जाना जाता था।
कर अपवंचन
कर अपवंचन (tax evasion) या कर चोरी (tax theft) व्यक्तियों, कम्पनियों और अन्य संस्थाओं द्वारा गैर-कानूनी रूप से कर न देने को कहते हैं। अक्सर ऐसा करने के लिए यह कर-दाता अपनी वास्तविक आर्थिक स्थिति को छुपाते हैं और वास्तविक्ता से अधिक बुरे हालात दिखाते हैं, जैसे कि व्यापार में वास्तविक्ता से अधिक घाटा, कम आय या कम लाभ। यह कर बचाव से बिलकुल अलग है, क्योंकि कर बचाव में कम कर देनें के कानूनी तरीके प्रयोग करे जाते हैं।
रेड प्लैनेट
रेड प्लैनेट () २००० में बनी अमरीकी काल्पनिक विज्ञान पर आधारित फ़िल्म है जिसका निर्देशन एंथोनी होफमैन द्वारा किया गया है और इसमें वाल किल्मर, कैरी-एन्नी मॉस, टॉम साइज़मोर मुख्य भूमिका में है। इसे १० नवम्बर २००० को रिलीज़ किया गया था।
कैरी-एन्नी मॉस
कैरी-एन्नी मॉस (, जन्म २१ अगस्त १९६७) एक कनेडियाई अभिनेत्री है जो "द मेट्रिक्स" तिकड़ी में अपने ट्रिनिटी के पात्र के लिए जानी जाती है। उन्होंने "मेमेंटो", "चोकोलेट", "फ़ीडो" और "अन्थिन्केबल" में भी भूमिकाएं निभाई है।
कियानू रीव्स
कियानू चार्ल्स रीव्स (, जन्म २ सितंबर १९६४) एक कनेडियाई अभिनेता है। वह "बिल एंड टेड'स एक्सिलंट एडवेंचर्स", "स्पीड", "पॉइंट ब्रेक" और काल्पनिक विज्ञान पर आधारित फ़िल्म शृंखला "द मेट्रिक्स" में भूमिका अदा करने के लिए लोकप्रिय है। इन्होंने हाल ही में आई मूवी श्रृंखला जॉन वीक में भी मुख्य किरदार की भूमिका निभाई है
लॉरेंस फिशबर्न
लॉरेंस जॉन फिशबर्न III (, जन्म ३० जुलाई १९६१) एक अमरीकी फ़िल्म व रंगमंच अभिनेता, लेखक, निर्देशक व निर्माता है। वे "द मेट्रिक्स" में मॉर्फियस की भूमिका के लिए जाने जाते हैं। अन्य भूमिकाओं में "पी-वी'ज़ प्लेहाउस" में काउबॉय कर्टिस और टीना टर्नर की जीवनी पर बनी "वाट्स लव गॉट टू डू विथ ईट" में इके टर्नर शामिल है। वह पहले अफ़्रीकी अमरीकी अभिनेता है जिन्होंने ऑलिवर पार्कर की १९९५ में बनी शेक्सपियर के नाटक पर आधारित फ़िल्म में ऑथेलो की भूमिका साकरी है।
फिश्बर्न ने "एक नाटक में सर्वश्रेष्ठ अभिनेता" का टोनी पुरस्कार "टू ट्रेन्स रनिंग" में अपनी भूमिका के लिए जीता है व ड्रामा सिरीज़ गेस्ट ऐक्टर का एमी पुरस्कार "ट्रिबेका" में अपनी भूमिका के लिए जीता है।
तोशिबा
तोशिबा कार्पोरेशन (, ) एक जापानी मल्टीनैशनल कंपनी है जिसका मुख्यालय टोक्यो, जापान में स्थित है। यह कंपनी डेस्कटॉप, सर्वर, लैपटॉप, नेटबुक, पेरिफेरल्स, डिजिटल सामग्री, इलेक्ट्रोनिक सामग्री और हिस्से, सामाजिक इन्फ्रास्ट्रक्चर, घरेलु सामान, टेलिविज़न के निर्माण में अग्रणीय कंपनियों में से एक है।
२०१० में तोशिबा विश्व की पांचवी सबसे बड़ी कंप्यूटर निर्माता कंपनियों में से एक बन गई (हैवलेट-पैकर्ड, डेल, एसर व लेनोवो के पीछे)। उसी वर्ष यह सेमीकंडक्टरों के उत्पादन में विश्व की चौथी सबसे बड़ी कंपनी बन गई (इंटेल कार्पोरेशन, सैमसंग इलेक्ट्रोनिक्स व टेक्सास इंस्ट्रुमेंट्स के पीछे)।
प्रेम मन्दिर
प्रेम मंदिर भारत में उत्तर प्रदेश राज्य के मथुरा जिले के समीप वृंदावन में स्थित है। इसका निर्माण जगद्गुरु कृपालु महाराज द्वारा भगवान कृष्ण और राधा के मन्दिर के रूप में करवाया गया है। प्रेम मन्दिर का लोकार्पण १७ फरवरी को किया गया था। इस मन्दिर के निर्माण में ११ वर्ष का समय और लगभग १०० करोड़ रुपए की धन राशि लगी है। इसमें इटैलियन करारा संगमरमर का प्रयोग किया गया है और इसे राजस्थान और उत्तरप्रदेश के एक हजार शिल्पकारों ने तैयार किया है। इस मन्दिर का शिलान्यास १४ जनवरी २००१ को कृपालुजी महाराज द्वारा किया गया था। ग्यारह वर्ष के बाद तैयार हुआ यह भव्य प्रेम मन्दिर सफेद इटालियन करारा संगमरमर से तराशा गया है। मन्दिर दिल्ली – आगरा – कोलकाता के राष्ट्रीय राजमार्ग २ पर छटीकरा से लगभग ३ किलोमीटर दूर वृंदावन की ओर भक्तिवेदान्त स्वामी मार्ग पर स्थित है। यह मन्दिर प्राचीन भारतीय शिल्पकला के पुनर्जागरण का एक नमूना है।
सम्पूर्ण मन्दिर ५४ एकड़ में बना है तथा इसकी ऊँचाई १२५ फुट, लम्बाई १२२ फुट तथा चौड़ाई ११५ फुट है। इसमें फव्वारे, राधा-कृष्ण की मनोहर झाँकियाँ, श्री गोवर्धन लीला, कालिया नाग दमन लीला, झूलन लीला की झाँकियाँ उद्यानों के बीच सजायी गयी है। यह मन्दिर वास्तुकला के माध्यम से दिव्य प्रेम को साकार करता है। सभी वर्ण, जाति, देश के लोगों के लिये खुले मन्दिर के लिए द्वार सभी दिशाओं में खुलते है। मुख्य प्रवेश द्वारों पर आठ मयूरों के नक्काशीदार तोरण हैं तथा पूरे मन्दिर की बाहरी दीवारों पर राधा-कृष्ण की लीलाओं को शिल्पांकित किया गया है। इसी प्रकार मन्दिर की भीतरी दीवारों पर राधाकृष्ण और कृपालुजी महाराज की विविध झाँकियों का भी अंकन हुआ है। मन्दिर में कुल 94 स्तम्भ हैं जो राधा-कृष्ण की विभिन्न लीलाओं से सजाये गये हैं। अधिकांश स्तम्भों पर गोपियों की मूर्तियाँ अंकित हैं, जो सजीव जान पड़ती है। मन्दिर के गर्भगृह के बाहर और अन्दर प्राचीन भारतीय वास्तुशिल्प की उत्कृष्ट पच्चीकारी और नक्काशी की गयी है तथा संगमरमर की शिलाओं पर राधा गोविन्द गीत सरल भाषा में लिखे गये हैं। मंदिर परिसर में गोवर्धन पर्वत की सजीव झाँकी बनायी गयी है।
प्रेम मंदिर उद्घाटन समय 5.30 बजे है और समापन समय 8.30 बजे है। नीचे की मेज के अनुसार मंदिर के अंदर विभिन्न आरती का प्रदर्शन किया जाता है। आरती के समय मंदिर में बड़ी संख्या में भक्त इकट्ठे होते हैं। मंदिर के अंदर प्रवेश करने के लिए कोई प्रवेश शुल्क नहीं है और प्रवेश सभी के लिए पूरी तरह से नि: शुल्क है। पूरे मंदिर को कवर करने के लिए कम से कम दो घंटे की आवश्यकता है
मॉनमाउथ किला
मॉनमाउथ किला () एक किला है जो मॉनमाउथ में स्तिथ काउंटी गाँव मॉनमाउथशायर में है और और वेल्स के दक्षिण पूर्व में है। यह पहले श्रेणी की ईमारत है और एक ऐतिहासिक धरोहर भी।
मॉनमाउथ किला मॉनमाउथ के बीचोंबीच मॉननाऊ नदी के निकट स्थित एक पहाड़ी पर है और दुकानों व मुख्य रास्तों व चौराहे के पीछे है। किसी ज़माने में एक महत्वपूर्ण सीमावर्ती किला व इंगलैंड के हेनरी ५ का जन्म स्थान रहा यह किला अंग्रेज़ी गृह युद्ध तक खड़ा रहा जब यह क्षतिग्रस्त हो गया और तिन बार हस्तांतरण के पश्च्यात इसे तोड़ दिया गया ताकि इसकी पुनः किलेबंदी ना की जा सके। १६४७ में आधे गिरने के बाद इस जगह को ग्रेट कासल हाउस द्वारा पुनः उपयोग व निर्माण किया गया जो रॉयल मॉनमाउथशायर रॉयल इंजीनियर्स का मुख्यालय व संग्रहालय बन गया।
नॉर्मन विजय के तुरंत बाद विलियम द कॉन्करर ने अपने तिन भरोसेमंद व्यक्तियों, ह्यूग डी'अवरान्चेस, रोजर डी मोंटगोमेरी और विलियम फिट्जओसबर्न, को चेस्टर, श्रीउस्बरी और हेरेफोर्ड का मुखिया बना दिया। यह सल्तनतें रक्षकों व सेनानियों को सहायता प्रदान करती थी और वेल्स पर नॉर्मन हमले के लिए आधार प्रदान करती थी। अगली चार शताब्दियों तक नॉर्मन लॉर्डों ने डी और सवर्ण के बिच कई छोटी छोटी मार्चर लॉर्डशिप स्थापित कर दी। सैन्य साहसियों ने वेल्स पर नॉर्मन्डी व अन्य स्थानों से चढाई की, वेल्स के एक हिस्से को लुटा, व इस किले को बेहतर बना कर अपने समर्थकों को भूमि प्रदान की।
विलियम फिट्जओसबर्न ने मॉनमाउथ किले की स्थापना १०६६ से १०६९ के बिच की व अपने चेपस्टोव स्थित अन्य किलों की भाँती इसे बनवाया। यह ऊंचाई पर स्थित होने के कारण मॉननाऊ व वेई नदी पर ध्यान रखने में सक्षम था। यह मुख्यतः मिटटी और लकड़ी से बनी गोलाकार इमारत थी जिसे डोमसडे पुस्तक में शामिल किया गया था। शुरुआत में मॉनमाउथ वेल्श मार्चेस में एक आम सीमावर्ती किला था जिसका मुखिया मार्चर लोर्ड था व अपने आसपास के ग्रोसमोंट किला, स्केनफर्थ किला, वाईट किला व ऐबर्गावेनी किले की तरह हैसियत रखता था। इस लकड़ी के किले में ११५० से पहले पत्थर का काम किया गया। इसका टावर चेपस्टोव किले के सामान है जो फिट्जओसबर्न के लिए वेई नदी के अंत में सुदूर दक्षिण में बनी थी।
कुछ छोटे समय तक सिमोन डी मोंटफोर्ट, लिसेस्टर के छठे अर्ल, के अधीन रहने के बाद मॉनमाउथ किला एडमंड क्राउचबैक, लैंकस्टर के अर्ल व हेनरी ३ के बेटे के हाथों में १२६७ में चला गया। उन्होंने इस किले को पुनः निर्मित किया व हॉल को बना कर इसे इस स्थान के मुख्य आवास के रूप में तब्दील कर दिया। इसे ग्रोसमोंट के हेनरी, लैंकेस्टर के पहले ड्यूक, ने और सुधारा। उनके समय में ऊँचे टावर के ऊपरी भाग में बड़ी खिड़कियाँ लगाईं गई व नई छत भी शामिल की गई। जैसे जैसे किले के पास शहर बसना शुरू हुआ वैसे वैसे किले के बचाव के लिए शहर के इर्द-गिर्द दीवार व पुल का निर्माण १३वि शताब्दी के अंत में किया गया।
बृहस्पति का वायुमंडल
बृहस्पति का वायुमंडल सौरमंडल में सबसे बड़ा ग्रहीय वायुमंडल है। एक मोटे सौर अनुपात में यह मुख्य रूप से आणविक हाइड्रोजन और हीलियम से बना है; अन्य रासायनिक यौगिकों की केवल छोटी मात्रा मौजूद हैं, जिसमें मीथेन, अमोनिया, हाइड्रोजन सल्फाइड और जल शामिल हैं। हालांकि, ऐसा माना जाता है कि पानी वायुमंडल की गहराई में मौजूद है, इसके सीधे मापन की संभावना बहुत कम है। बृहस्पति के वायुमंडल में ऑक्सीजन, नाइट्रोजन, सल्फर और अक्रिय गैस की प्रचुरता लगभग तीन कारक के सौर मूल्यों से अधिक है
बृहस्पति के वायुमंडल में एक स्पष्ट न्यूनतम सीमा का अभाव है और ग्रह के अंदरूनी तरल पदार्थ में धीरे-धीरे परिवर्तन होता है। निम्नतम से लेकर उच्चत्तर, वायुमंडलीय परतें क्रमशः क्षोभ मंडल, समताप मंडल, तापमंडल और बहिर्मंडल हैं। प्रत्येक परत की विशेषता तापमान ढलान है। निम्नतम परत यानि क्षोभ मंडल, बादलों और कुंहरों की एक जटिल प्रणाली है, जो अमोनिया, अमोनियम हाइड्रोसल्फाइड और पानी की परतों से बना है। बृहस्पति के सतह पर दिखाई देने वाले अमोनिया के ऊपरी बादल भूमध्यरेखा के समानांतर एक दर्जन क्षेत्रीय धारीयों में एकीकृत हुए है और यह शक्तिशाली आंचलिक वायुमंडलीय प्रवाहों (वायु) से घिरे हुए है। रंग में एकांतर धारियाँ: गहरी धारीयों को पट्टियां कहा जाता है, जबकि हल्की धारीयों को क्षेत्र कहा जाता है। क्षेत्र, जो पट्टियों से ठन्डे होते है, उमड़ने के अनुरूप होते है, जबकि पट्टियाँ उतरती हवा की निशानी है | क्षेत्रों के हल्के रंग का परिणाम अमोनिया बर्फ से माना जाता है, जबकि पट्टियाँ स्वयं को गहरे से गहरा रंग किससे देती है यह निश्चितता के साथ नहीं ज्ञात हुआ है। धारीदार संरचना और प्रवाहों की उत्पत्तियों की अच्छी समझ नहीं हैं, हालांकि दो मॉडल मौजूद हैं : उथला मॉडल मानता है कि वे सतही घटना है जो एक स्थिर आंतरिक भाग ढंकती है, गहरे मॉडल में, धारियाँ और प्रवाहें बृहस्पति के आणविक हाइड्रोजन के आवरण में गहरी परिसंचरण की महज सतही अभिव्यक्तियां है, जो अनेकों लठ्ठों में एकत्रित हुए है।
बृहस्पति वायुमंडल, एक विस्तृत श्रृंखला की सक्रिय घटना सहित धारी अस्थिरता, भेंवर (चक्रवात और प्रतिचक्रवात) तूफान और बिजली प्रदर्शित करता है। भेंवर बड़े लाल, सफेद या भूरे रंग के धब्बों (अंडो) के रूप में खुद को प्रकट करते हैं। सबसे बड़े दो लाल धब्बे ग्रेट रेड स्पॉट (GRS) और ओवल बीए हैं। ये दोनों और ​​अन्य अधिकतर बड़े धब्बे प्रतिचक्रवातीय है। छोटे चक्रवात सफेद हो जाते हैं। भेंवर गहराई के साथ अपेक्षाकृत उथले संरचनाओं के माने जाते है, कई सौ किलोमीटर से अधिक नहीं। दक्षिणी गोलार्द्ध में स्थित GRS, सौरमंडल में सबसे बड़ा ज्ञात भंवर है। यह कई पृथ्वीयों को निगल गया है और कम से कम तीन सौ सालों के लिए अस्तित्व में हो सकता है। GRS के दक्षिण में स्थित ओवल बीए, GRS की एक तिहाई आकार का एक लाल धब्बा है जो सन् २००० में तीन सफेद अंडो के विलय से बना था।
बृहस्पति पर शक्तिशाली तूफान है और यह वायुमंडल में नम संवहन का एक परिणाम हैं जो पानी के वाष्पीकरण और संघनन से जुड़ा हुआ है। वे हवा के मजबूत उर्ध्व गति के स्थल रहे हैं, जो उज्ज्वल और घने बादलों की रचना का नेतृत्व करते है। तूफ़ान मुख्यतः पट्टी क्षेत्रों में बनते है। बृहस्पति पर बिजली की गरज, पृथ्वी पर की तुलना में अधिक शक्तिशाली हैं। हालांकि, बिजली की गतिविधि का औसत स्तर पृथ्वी पर की तुलना में कम होता है।
मातृभूमि (फ़िल्म)
मातृभूमि २००३ में बनी भारतीय फ़िल्म है जिसका निर्देशन मनीष झा द्वारा किया गया है। फ़िल्म महिला शिशु हत्या व घटती महिलाओं की संख्या के मुद्दे पर प्रकाश डालती है। फ़िल्म कुछ असली घटनाओं, जैसे महिलाओं की गिरती संख्या व भारत के कुछ भागों में पत्नी खरीदने की प्रथा को उजागर करती है। इसमें एक ऐसे भविष्य के भारतीय गाँव को दर्शाया गया है जिसमें केवल पुरुष ही है क्योंकि वर्षों से चली महिला शिशु हत्या के चलते अब गाँव में एक भी लड़की या महिला ज़िंदा नहीं है।
फ़िल्म को बेहद सराहा गया है और २००३ में कई फ़िल्म समारोहों में प्रदर्शित किया गया जिनमे २००३ वेनिस फ़िल्म समारोह शामिल है जहां इसे आलोचक सप्ताह में दिखाया गया औरर बाद में फिपेसकी पुरस्कार से सम्मानित किया गया।
फ़िल्म की शुरुआत बिहार के एक पिछड़े गाँव में होती है जहां जन्मी लड़की शिशु को उसके पिता सार्वजनिक समारोह में दूध में डुबो कर मार देते है इस उम्मीद में की उनकी अगली संतान लड़का होगी। कई साल बाद २०५० में इस प्रथा के चलते गाँव में केवल पुरुष ही बच गए है। महिलाओं की अनुपस्थिति के चलते अब परेशान पुरुष अश्लील फ़िल्में, लड़कियों की पोशाख पहन कर नृत्य करना व अन्य कार्यों से अपना गुज़ारा करते है। यह दिखाया जाता है की वह पत्नी पाने के लिए मानवी तस्करी की किसी भी हद्द तक जाने के लिए तैयार होते है।
एक रइस पिता रामचरण अपने पाँच बेटों के लिए कलकी नाम की एक जवान लड़की ढूंड निकालता है जो गाँव से कुछ ही दूर रहती है और उसे उसके पिता से खरीद लेता है। उसकी शादी पांचो बेटो से करवा दी जाती है। सप्ताह की हर रात उसे एक बेटे के साथ गुज़ारनी पड़ती है और यहाँ तक की उसका ससुर भी उसके साथ हर हफ्ते एक रात बिताता है। सभी बेटों में केवल सबसे छोटा बेटा ही उसे सम्मान व प्यार से संभालता है।
जब जलन के चलते छोटे बेटे को उसके भाई मार देते है और एक घरेलु नौकर की मदद से भाग निकलने की योजना खतरनाक ढंग से बर्बाद हो जाती है, कलकी अंतर-जातीय झगडो व बदले का एक मोहरा बन जाती है। उसे गाय के तबेले में खूंटे से बाँध कर रात पर रात सामूहिक बलात्कार किया जाता है। फ़िल्म का अंत एक उम्मीद पर होता है जब वह एक लड़की का गर्भधारण करती है और गाँव के पुरुष उसकी और उसकी होने वाली बेटी के हक के लिए एक दूसरे की जान लेते रहते है।
लारा क्रॉफ्ट: टॉम्ब रेडर
लारा क्रॉफ्ट: टॉम्ब रेडर () २००१ में बनी रोमांचक फ़िल्म है जो "टॉम्ब रेडर" गेम पर आधारित है। इसका अगला भाग "" २००३ में रिलीज़ किया गया था। द्वारा निर्देशित और लारा क्रॉफ्ट के रूप में एंजेलिना जोली द्वारा अभिनीत इस फिल्म (चलचित्र) को १५ जून २००१ में अमेरिका के सिनेमा घरो में रिलीज़ किया गया था। फिल्म एक व्यावसायिक सफलता थी। १६ जून २०१० तक इस फिल्म ने दुनिया भर में सबसे ज्यादा कमाने वाली वीडियो गेम से रूपांतरित फिल्म का ख़िताब रखा। फिर यह ख़िताब प्रिंस ऑफ़ परसिया: सेंड्स ऑफ़ टाइम ने छीन लिया। फिल्म को नकारात्मक आलोचकों का सामना करना पड़ा पर जोली के अभिनय की तारीफ की गयी।
द मेट्रिक्स: पाथ ऑफ़ नियो
द मेट्रिक्स: पाथ ऑफ़ नियो () द मेट्रिक्स शृंखला पर आधारित तीसरा वीडियो गेम है जिसे शाइनी इंटरटेनमेंट द्वारा विक्सित किया गया है। खिलाड़ी नियो के नज़रिए से खेलता है व फ़िल्म से जुड़े कई दृश्यों में हिस्सा लेता है। इसे ४ अक्टूबर २००५ को उत्तरी अमेरिका में रिलीज़ किया गया था।
क्रायसिस
क्रायसिस () काल्पनिक विज्ञान पर आधारित प्रथम-व्यक्ति शूटर गेम है जिसका विकास क्रायटेक (फ्रैंकफर्ट, जर्मनी) द्वारा व प्रकाशन इलेट्रानिक आर्ट्स व माइक्रोसॉफ्ट विंडोज़ द्वारा नवंबर २००७ में किया गया है। यह इस नाम की खेल तिकड़ी का पहला गेम है। एक अलग गेम "क्रायसिस वॉरहेड" को १२ सितंबर २००८ को रिलीज़ किया गया था और यह "क्रायसिस" की घटनाओं को एक अलग दृष्टिकोण से दिखाता है। "क्रायसिस", "क्रायसिस वॉरहेड" और एक मल्टीप्लेयर एक्सपांशन पैक "क्रायसिस वॉर्स" को "क्रायसिस मैक्ज़िमम एडिशन" के अंतर्गत एक साथ ५ मई २००९ को रिलीज़ किया गया। "क्रायसिस" को अपने ग्राफिकल डिज़ाइन के लिए काफ़ी सराहा गया है (जो काफ़ी उच्च हार्डवेयर आवश्यकताओं का उपयोग करता है)।
फ़ार क्राई
फ़ार क्राई () एक प्रथम-व्यक्ति शूटर गेम है जिसे क्रायटेक स्टूडियोज़ द्वारा विक्सित व माइक्रोसॉफ्ट विंडोज़ द्वारा २३ मार्च २००४ को प्रकाशित किया गया है। "फ़ार क्राई" की रिलीज़ के शुरूआती चार महीनों में ही ७३०,००० प्रतियाँ बिक गई थी। इसे आलोचकों द्वारा काफ़ी सराहा गया है। इसकी कई अगली कड़िय, नई कड़ियाँ व एक फ़िल्म बनाई जा चुकी है।
नीड़ फॉर स्पीड: मोस्ट वांटेड
नीड़ फॉर स्पीड: मोस्ट वांटेड ( या संक्षेप में एनएफ़एस: एमडब्ल्यू ) एक रेसिंग वीडियो गेम है जिसका विकास इए कनाडा व प्रकाशन इलेक्ट्रॉनिक आर्ट्स द्वारा किया गया है। यह "नीड़ फॉर स्पीड" शृंखला का नौवां खेल है। गेम में स्ट्रीट रेसिंग पर आधारित गेमप्ले है जिसमें "नीड़ फॉर स्पीड: अंडरग्राउंड" शृंखला के कुछ बदलाव करने के तरीके शामिल किए गए है। इस गेम की अगली कड़ी "" है जो इसकी कहानी आगे ले जाती है और इसके भी आगे "" है जिसमें रॉकपोर्ट व पाल्मोंट दोनों शहर धमिल किया गए है जिसके आधार पर यह "मोस्ट वांटेड" व "कार्बन" दोनों का अगला भाग बन जाता है।
वामपन्थी राजनीति
वामपंथी राजनीति (left-wing politics या leftist politics) राजनीति में उस पक्ष या विचारधारा को कहते हैं जो समाज को बदलकर उसमें अधिक आर्थिक और जातीय समानता लाना चाहते हैं। इस विचारधारा में समाज के उन लोगों के लिए सहानुभूति जतलाई जाती है जो किसी भी कारण से अन्य लोगों की तुलना में पिछड़ गए हों या शक्तिहीन हों। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल () नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में समाजवाद (सोशलिज़म) और साम्यवाद (कम्युनिजम) से सम्बंधित विचारधाराओं को बाईं राजनीति में डाला जाता है।
दक्षिणपन्थी राजनीति
राजनीति में दक्षिणपंथी राजनीति (right-wing politics या rightist politics ) उस पक्ष या विचारधारा को कहते हैं जो सामाजिक स्तरीकरण या सामाजिक समता को अपरिहार्य, प्राकृतिक, सामान्य या आवश्यक मानते हैं।
आम तौर से इस पक्ष के समर्थक समाज की ऐतिहासिक भाषा, अर्थ-व्यवस्था और धार्मिक पहचान को बनाए रखने की चेष्टा करते हैं। पारम्परिक समाजों में अक्सर लोगों में वर्गीकरण और श्रेणीकरण नही होता है और दाईं राजनीति में प्राकृतिक नियम की दलील देकर ऐसे वर्गीकरणों को जारी रखने का समर्थन नही किया जाता है। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल () नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में पूँजीवाद से सम्बंधित विचारधाराओं को अक्सर दाईं राजनीति में डाला जाता है।
क्राइमियाई ख़ानत
क्राइमियाई ख़ानत () एक ख़ानत थी जिसपर सन् १४४१ से १७८३ ईसवी तक क्राइमियाई तातार लोगों का राज रहा था। इसके ख़ान शासक तोक़ा तैमूर के वंशज थे जो स्वयं जोची ख़ान का तेहरावाँ पुत्र और मंगोल साम्राज्य के संस्थापक चंगेज़ ख़ान का पोता था। सुनहरा उर्दू नामक ख़ानत के अंत होने पर जितनी भी तातार ख़ानतें उभरीं उनमें से क्राइमियाई ख़ानत ही सबसे दीर्घायु थी। इसका राज आधुनिक युक्रेन के क्राइमिया प्रायद्वीप और उसके कुछ पड़ोसी इलाक़ों पर था। जब तुर्की से उभरकर इस पूरे क्षेत्र में उसमानी साम्राज्य शक्तिशाली बना तो क्राइमियाई ख़ानत उसके अधीन एक राज्य बन गया और उसके द्वारा सुरक्षित रखा जाने लगा। उसमानी सुल्तान क्राइमियाई ख़ानों के साथ अधीन राजाओं जैसा बर्ताव कम और दोस्त जैसा बर्ताव ज़्यादा करते थे। १८वीं सदी में रूसी साम्राज्य के उभरने पर इसकी ज़मीनों पर रूस ने क़ब्ज़ा कर लिया और ख़ानत का अंत हो गया।
कोशिकांग
जिस प्रकार शरीर के विभिन्न अंग भिन्न-भिन्न कार्य करते हैं, उसी प्रकार कोशिका के अन्दर स्थित संरचनाएँ विशिष्ट कार्य करती हैं। अतः इन संरचनाओं को कोशिकांग या अंगक (Organelle) कहते हैं। उदाहरण के लिये, माइटोकांड्रिया या सूत्रकणिका कोशिका का 'शक्तिगृह' (power house) कहलाता है क्योंकि इसी में कोशिका की अधिकांश रासायनिक ऊर्जा उत्पन्न होती है।
विभिन्न्न कोशिकांग निम्नलिखितहैं।
1. कोशिका झिल्ली- प्रत्येक कोशिका में सबसे बाहरी अंग कोशिका झिल्ली होता है। यह जीवित और अर्ध पारगम्य झिल्ली है। इससे होकर कुछ ही पदार्थों का आवागमन संभव है अतः इसे चयन पारगम्य झिल्ली कहा जाता है। इलेक्ट्रॉनिक सूक्ष्मदर्शी से देखने पर यह दोहरी परत मालूम पड़ती है इसमें एक परत लिपिड और दोनों और प्रोटीन की दो परतें होती है। यह कोशिका की आकार निश्चित रखने में मदद करता है एवं इसे यांत्रिक सहारा प्रदान करता है। यह लेख मै रियल मे टू फोन से गूगल वॉइस टाइपिंग द्वारा लिख रहा हूं अतः कुछ अशुद्धियां हो सकती हैं। ~सबसे छोटा कोशिकांग:-राइबोसोम-जिसका निर्माण केन्द्रिका द्वारा किया जाता है। -सबसे बड़ा कोशिकांग :-क्लोरोप्लास्ट(हरितलवक) तथा द्वितीयक बड़ा कोशिकांग:-माईट्रोकोंड्रिया।
मॉनमाउथशायर (ऐतिहासिक)
मॉनमाउथशायर (, या जिसे काउंटी ऑफ़ मॉनमाउथ (, ) भी कहते हैं) वेल्स के तेरह प्राचीन काउंटियों में से एक व पूर्व प्रशासनिक काउंटी है।
यह वर्तमान में मॉनमाउथशायर, ब्लेनाऊ ग्वेंट, टोरफेन और न्यूपोर्ट के मुख्य भागों व केर्फिली और कार्डिफ़ के कुछ भागों को निर्देशित करता है जो रायमी नदी के पूर्व में स्थित है।
काउंटी का पूर्वी भाग मुख्यतः कृषिजन्य है और पश्चिमी भाग पहाडियों से घिरा है जिनमे खनिज संसाधन बड़ी मात्रा में है। इसके चलते यह भाग कोयला खनन व इस्पात कार्य के लिए १८वि शताब्दी से २०वि शाताब्ती तक रोज़गार का बड़ा साधन रहा है।
मॉनमाउथशायर को १६वि से २०वि शताब्दी तक वेल्स का भाग मानने में कठिनाई थी क्योंकि कुछ इसे इंग्लैण्ड का हिस्सा मानते थे।
"काउंटी या शायर ऑफ़ मॉनमाउथ" का निर्माण वेल्श मार्चेस के कुछ भागों को मिलकर वेल्स के कानूनों के अधिनियम १५३५ के अंतर्गत किया गया था। अधिनियम के अनुसार मॉनमाउथ को "शायर या काउंटी ऑफ़ मॉनमाउथ का मुख्य शहर" घोषित किया गया और यह आदेश दिया गया की शेरिफ की काउंटी या शायर न्यायलय मॉनमाउथ और न्यूपोर्ट में बारी-बारी आयोजित किया जाए।
इसकी ऐतिहासिक सीमाएं पूर्व में वेई नदी, जो इसे ग्लोसस्तरशायर से अलग करती है, व रायामी नदी है, जो इसे ग्लामोर्गनशायर से अलग करती व इसके दक्षिण में ब्रिस्टॉल नहर है। उत्तर पूर्व में हेयरफ़ोर्डशायर व उत्तर में ब्रेकनॉकशायर के साथ इसकी सीमाएं साफ़ नहीं थी। वेल्श बिकनोर का ग्राम मॉनमाउथशायर का मुख्य अंग था जो ग्लोसस्टरशायर और हेयरफ़ोर्डशायर के बिच स्थित था। यह भाग मॉनमाउथशायर का हिस्सा माना जाता था पर अंततः इसे काउंटीज़ अधिनियम १८४४ के तहत हेयरफ़ोर्डशायर का हिस्सा घोषित कर दिया गया।
मॉनमाउथशायर
मॉनमाउथशायर (, ) वेल्स के दक्षिण पूर्व में स्तिथ एक काउंटी है। इसका नाम एतिकासिक मॉनमाउथशायर (ऐतिहासिक) से लिया गया है जिसका ६०% पूर्वी भाग इसके अधीन है। इसका सबसे बड़ा शहर एबर्गावेनी है। मॉनमाउथशायर में कई किले भी है।
मॉनमाउथ क्रिकेट क्लब
मॉनमाउथ क्रिकेट क्लब () चिप्नहम स्पोर्ट्स ग्राउंड, मॉनमाउथ, वेल्स, में आधारित क्रिकेट क्लब है।
मॉनमाउथ में क्रिकेट क्लब वर्ष 1838 से है। क्लब ने तीन बार (2003, 2004, 2005) हियरफोर्डशायर मार्चस् लीग एण्ड कप में जीत दर्ज की, तथा इसके पश्चात वॉस्टरशायर काउंटी लीग में प्रगति के बाद, क्लब ने वहाँ डिवीजन 2 में पदोन्नति होने में सफलता प्राप्त की। वे चार साल तक लीग में बने रहे और 2010 में डिवीजन 1 में संवर्धन के करीब आ गए।
वर्ष 2011 में क्लब को किंग्स हेड होटल (जे डी वेदरस्पून) ने प्रायोजित किया। वहाँ दीवार पर क्लब की फ्रेम में लगी कमीज़ और नोटिसबोर्ड है, तथा क्लब अपनी मासिक बैठकों को पब में आयोजित करता है।
एबर्गावेनी
एबर्गावेनी (, ) जिसका अर्थ है "गावेनी नदी का मुह", मॉनमाउथशायर, वेल्स का एक बाज़ार शहर है। यह मॉनमाउथ से १५ मिल (२४ किलोमीटर) पश्चिम में ए४० और ए४६५ सड़क पर स्थित है व अंग्रेज़ी सीमा से ६ मिल (१० किलोमीटर) दूर है। मूलतः रोमन किले, "गोबानियम" की जगह पर मध्ययुगीन दीवारों वाला शहर बन गया जो वेल्श मार्चेस के भीतर था। शहर में मध्ययुगीन पत्थर के किले के अवशेष है जो नॉर्मन द्वारा वेल्स पर विजय के पश्च्यात बनाया गया था।
ऐबर्गावेनी को "गेटवे टू वेल्स" भी कहा जाता है। यह दो नदियों के मुहाने, गावेनी व उस्क नदी पर स्थित है और ब्लोरेंगे (५५९ मीटर) और शुगर लोफ़ (५९६ मीटर) पर्वतों से घिरा हुआ है और साथ ही साथ इसके इर्द-गोर्ड पाँच पहाड़ियां: यस्ग्रिड फावर, यस्ग्रिड फ़ाच, डेरी, र्होलबेन और मिनीड लान्वेनार्थ है। यह पास ही स्थित ब्लैक पर्वतों और ब्रेकोन बीकंस नैशनल पार्क के लिए रास्ता मुहैया करता है।
गोबनियम एक रोमन किला था जो उस्क नदी के साथ चलने वाले मार्ग की रक्षा करता था जो "बुर्रियम" और आगे चलकर "इस्का ऑगस्ता" को दक्षिण में ये गैर, ब्रेकोन और मध्य वेल्स से जोड़ता था। यह किला स्थानीय ब्रिटिश लौह युगीन जाती सिलुरेस के बिच शांती कायम करने के लिए भी महत्वपूर्ण था। इस किले की दीवारों के अवशेष किले के पश्चिम में १९६० में नए पोस्ट ऑफिस व टेलीफोन एक्सचेंज की नीव खोदते वक्त पाए गए।
इसका नाम ब्रिथोनिक शब्द "गोबानिया" से लिया गया है जिसका अर्थ है "लोहारों की नदी" और यह शहर के रोमन आगमन से पहले के लोहा पिघलाने के महत्व को दर्शाता है। यह नाम आधुनिक वेल्श शब्द "गोफ़" (लोहार) से जुड़ा है और इसी तरह वेल्श लोहार "गोफानॉन" की दन्तकथा से सामंजस्य रखता है। नदी आगे चलकर वेल्श भाषा में "गाफेनी" बन गई और शहर का नाम एबर्गावेनी, जिसका अर्थ है "गवेनी ("गाफेनी") का मुह (वेल्श:"एबर")"।
एबर्गावेनी का फैलाव एक शहर के रूप में नॉर्मन काल में एबर्गावेनी के लॉर्डों के संरक्षण में हुआ। इसके पहले बैरोन हमेलिन डी बालून थे जो बलोन से के रहने वाले थे, एक छोटा गाँव व एक किला मरीन-एन्जोऊ जिसे "गेटवे टू मैने" कहा जाता है और जो ली मैंस के पास, वर्त्तमान में फ्रांस का सार्दे डिपार्टमेंटे है। उन्होंने ११वि शताब्दी के अंत में बेनेडिक्टिन प्रायोरी का निर्माण किया जिसे आज प्रायोरी चर्च ऑफ़ सेंट मेरी कहा जाता है। प्रायोरी पहले सेंट विन्सेंट अब्बाए के बेनेडिक्टाइन फाउन्डेशन के अंतर्गत थी। इसे बादमें विलियम डी ब्राओस ने किले व गाँव के फायदे के दसवे हिस्से से खरीद लिया।
अपनी भोगोलिक स्थिति के कारण १२वि से १३वि शताब्दी के बिच वेल्श मार्चेस में यह शहर हमेशा सीमावर्ती युद्धों व शक्ति संघर्षों का हिस्सा बना रहा। ११७५ में एबर्गावेनी किला स्थानीय वेल्श सरदारों के हत्याकांड का साक्षीदार रहा जिन्हें बिलियम डी ब्राओस ने मरवा दिया था।
द्विखण्डन
जीवविज्ञान में किसी कोशिका का दो भागों में विभाजित होकर दो नयी कोशिकाओं का निर्माण करना द्विखण्डन (binary fission) कहलाता है।
जीवाणु और आद्यजीवाणुओं (bacteria and archaebacteria) को अकेन्द्रिक (prokaryotes) कहते हैं। इनका द्विखंडन एक प्रकार का अलैंगिक प्रजनन तथा कोशिका विभाजन है। इसके अलावा कुछ सुकेन्द्रिक प्राणियों (eukaryotic organisms) के कुछ कोशिकांग भी द्विखण्डित ही होते हैं।
द्विखण्डी विभाजन तर्कुओं (spindles) के निर्माण के बिना ही होता है। सबसे पहले एक DNA अणु प्रतिगुणित होता है। उसके बाद ये प्रतिगुणित डीएनए कोशिका-झिल्ली अलग-अलग भागों से संयुक्त हो जाते हैं। जब कोशिका विभक्त होने लगती है तो प्रतिगुणित गुणसूत्र (Chromosome) तथा मूल गुणसूत्र बंट जाते हैं। इस प्रकार के अलैंगिक प्रजनन का परिणाम यह होता है कि सभी कोशिकाएँ अनुवांशिकता की दृष्टि से समान होती हैं, अर्थात सबमें एक ही अनुवांशिक पदार्थ होता है।
[[श्रेणी:कोशिका चक्र] [[श्रेणी:प्रजनन]] [[श्रेणी:सूक्ष्मजैविकी]]
चेप्स्टो
चेप्स्टो (, ) मॉनमाउथशायर, वेल्स का एक शहर है जिसकी सीमा ग्लोसेस्टरशायर, इंग्लैण्ड से जुडी हुई है। यह वेई नदी के मुहाने स्थित है जहां ये नदी सेवर्ण नदी में मिलती है। यह न्यूपोर्ट से पूर्व में १४ मिल (२३ किलोमीटर) और लंदन से ११० मिल (१८० किलोमीटर) है।
चेप्स्टो मुख्यतः अपने किले के लिए लोकप्रिय है जो पत्थर से बना ब्रेटन का सबसे पुराना बचा हुआ किला है और चेप्स्टो रेसकोर्स जो वेल्श ग्रैंड नैशनल का आयोजन करता है। यह शहर वेई के पश्चिमी किनारे पर है। वेई के पूर्वी किनारे पर जुड़े गाँव टूटशील और सेडबरी इंग्लैण्ड में बसे है।
प्रतिरक्षा विज्ञान
प्रतिरक्षाविज्ञान (Immunology)  चिकित्सा विज्ञान  की एक शाखा है जिसमें सभी प्राणियों के सभी प्रतिरक्षा तंत्रों का अध्ययन किया जाता है। रूसी जीवविज्ञानी इल्या इलिच मेखनिकोव ने प्रतिरक्षा विज्ञान पर अध्ययन को बढ़ाया और उन्हें इस कार्य के लिए १९०८ में नोबेल पुरस्कार प्राप्त हुआ। प्रतिरक्षा विज्ञान की चिकित्सा के कई विषयों में विशेष रूप से अंग प्रत्यारोपण, ऑन्कोलॉजी, वायरोलॉजी, बैक्टीरियोलॉजी, पैरासिटोलॉजी, मनोचिकित्सा, और त्वचाविज्ञान के क्षेत्र में अनुप्रयोग हैं। प्रतिरक्षा प्रणाली के कई घटक आमतौर पर प्रकृति में सेलुलर होते हैं और किसी विशिष्ट अंग से जुड़े नहीं होते हैं; बल्कि पूरे शरीर में स्थित विभिन्न ऊतकों में एम्बेडेड या परिसंचारी होते हैं।
बंगलौर-मैसूर द्रुतगति मार्ग
बंगलौर-मैसूर द्रुतगति मार्ग १११ किलोमीटर लम्बा चार से छह लेन का एक निजी टोल-टैक्स युक्त द्रुतगति मार्ग है जो भारत के कर्णाटक राज्य के दो प्रमुख नगरों बंगलौर और मैसूर को जोड़ता है। इसका निर्माण नन्दी इन्फ़्रास्ट्रक्चर कॉरिडोर ऐण्टरप्राइज़ेस द्वारा किया जा रहा है जो इसे "बिल्ड" (निर्माण)-"ओन" (स्वामित्व)-"ऑपरेट" (संचालन)-"ट्रान्स्फ़र" (हस्तान्तरण) आधार पर बनाया जा रहा है।
१९९५ में मैसाचुसेट्स के तत्कालीन राज्यपाल विलियम वेल्ड द्वारा प्रायोजित भारत में अपने व्यापार मिशन के संयोजन में एक ज्ञापन सहमति पर हस्ताक्षर किए थे। हस्ताक्षर करने वाली पार्टियाँ थीं कन्सोर्टियम सदस्य, भारतीय अधिकारी, कर्णाटक के तत्कालीन मुख्यमन्त्री देवीगौड़ा और अमेरिकी अधिकारी। इस ज्ञापन पर हस्ताक्षर होने के बाद इस परियोजना का मार्ग प्रशस्त हुआ। कन्सोर्टियम नन्दी इन्फ़्रास्ट्रक्चर कॉरिडोर ऐण्टरप्राइज़ेस में कल्यानी ग्रुप ऑफ़ कम्पनीज़, वीएचबी इण्टरनैश्नल लिमिटॅड और एसएबी इण्टरनैश्नल लिमिटॅड हैं जिनके द्वारा बंगलौर-मैसूर द्रुतगति मार्ग का निर्माण किया जाना है।
यह परियोजना योजना बनाए जाने के समय से ही विवादों में है। इस परियोजना को कुछ समय के लिए निलम्बित कर दिया गया जब कर्णाटक में जनता दल के देवीगौड़ा और जन कुमारास्वामी की सरकार सत्ता में आई। देवीगौड़ा का आरोप था कि यह देश की सबसे बड़ी धोखाधड़ी है जिसे रोका जाना चाहिए।
दक्षिण बंगलौर में यातायात जाम की समस्या बहुत गम्भीर है और इसका एक प्रमुख कारण है वे वाहन जो दक्षिण बंगलौर से होते हुए मैसूर और अन्य नगरों को जाते हैं। इस द्रुतगति मार्ग की कल्पना इसी उम्मीद में की गई थी कि इस जाम की समस्या से बंगलौर को निजात मिल सके।
तुलाबुग़ा
तुलाबुग़ा, तालुबुग़ा या तेलुबुग़ा (; देहांत: १२९०-१२९१ ई) सुनहरा उर्दू नामक मंगोल ख़ानत का सन् १२८७ ईसवी से लेकर १२९१ ईसवी तक ख़ान था। वह तरतू का पुत्र और सुनहरे उर्दू साम्राज्य के संस्थापक बातु ख़ान का पोता था। १२५७ में उसने मशहूर मंगोल सिपहसालार बुरूनदाई के नेतृत्व में लिथुआनिया पर हमले में भाग लिया। १२८४-८५ में उसने नोगाई ख़ान के साथ हंगरी पर दूसरे आक्रमण का और १२८७ में पोलैंड पर तीसरे आक्रमण का नेतृत्व किया। १२८७ में नोगाई ख़ान की मदद से वह सुनहरे उर्दू का ख़ान बना लेकिन ४ साल बाद नोगाई ख़ान के ही कारण उसे हटाकर तोख़्ता को ख़ान बनाया गया। तोख़्ता ने १२९० या १२९१ में उसे मरवा दिया।
कामरान मिर्ज़ा
कामरान मिर्जा बाबर का पुत्र और हुमायूँ का सौतेला भाई था। कामरान मिर्जा ने मुग़ल साम्राज्य में काबुल और लाहौर का शासन ले लिया और बाबर ने मरने से पहले ही इस तरह से राज्य को बाँटा ताकि आगे चल कर दोनों भाइयों में लड़ाई न हो। कामरान आगे जाकर हुमायूँ का कड़ा प्रतिद्वंदी बना। हुमायूँ का शासन अफ़गानिस्तान, पाकिस्तान और उत्तर भारत के हिस्सों पर १५३०-१५४० और फिर १५५५-१५५६ तक रहा।
वानस्पतिक जनन
वानस्पतिक जनन (Vegetative reproduction या vegetative propagation या vegetative multiplication या vegetative cloning) एक प्रकार का अलैंगिक जनन है जो वनस्पतियों में होता है। इस जनन प्रक्रिया में बिना बीज या बीजाणु (spores) के ही नयी वनस्पति पैदा होती है। वानस्पतिक जनन प्राकृतिक रूप से भी होता है और उद्यानवैज्ञानिकों (horticulturists) द्वारा प्रेरित भी हो सकता है।
वानस्पतिक जनन में कोई वानस्पतिक भाग, (जड़, तना, अथवा पत्ती) नए पेड़ की उत्पत्ति करता है और जनक पौधे स अलग होकर नया जीवन प्रारंभ करता है। इसके दो प्रकार, एक प्राकृतिक और दूसरा कृत्रिम, हैं।
प्राकृतिक वानस्पतिक जनन निम्नलिखित प्रकार का होता है:
समुद्भवन (Budding) कोशिका में एक तरफ या चारों तरफ अनेक प्रवर्ध निकलकर मातृ कोशिका से अलग होकर स्वतंत्र रूप से प्रवर्धन (process) कर कोशिकाओं की शृंखला बनाते हैं। इसका उदाहरण यीस्ट है। एक दूसरे प्रकार के समुद्भवन को जीमा (Gemma) समुद्भवन कहते हैं, जिसमें पैतृक पिंड के किसी निकले भाग से कलियाँ निकलकर उसी के साथ लिपटी रहती हैं, या अलग हो जाती हैं। ऐसा जनन काई, लिवरवर्ट और प्रवाल डेंड्रोफिलिया (Dendrophyllia) में देखा जाता है।
भूस्तारी या रनर (Runner) में जो पौधे सीधे खड़े नहीं हो सकते वे जमीन पर रेंगते हुए बढ़ते हैं, उनके ऊपर के भाग पर वल्कल पत्र (scab leaves) रहते हैं, जिनके कोणों में कलियाँ रहती हैं। कलियों के बीच स पतली झकड़ा जड़ें निकलकर जमीन के अंदर चली जाती हैं और इस प्रकार नए पौधे तैयार होते हैं। दूब घास इसका उदाहरण है।
सकर (Suckers) भूस्तारी से मिलता जुलता है। अंतर यह है कि सकर में जमीन के अंदर तनों पर वल्कल पत्र होते हैं और उनके कोणों की कलियों से शाखाएँ निकलकर हवा में चली जाती हैं। प्रत्येक शाखा के तल से झकड़ा जड़ें निकलकर जमीन के अंदर घुस जाती हैं। पुदीना इसका उदाहरण है।
जड़ों द्वारा वानस्पतिक उत्पादन में सतावर (Asparagus), डैलिया (Dahlia) और शकरकंद की जड़ें कंद उत्पन्न करती हैं, इन कंदों से फिर नए पौधे उत्पन्न होते हैं।
कुछ पौधों का जनन कृत्रिम रीति से भी होता है। कुछ पौधे तनों की कतरन (cutting) से (इसके उदाहरण डूरैंडा, गुलाब, मेंहदी इत्यादि हैं), कुछ पौधे कलम बाँधने (Grafting) से (इसके उदाहरण आम, नीबू, कटहल आदि हैं) और कुछ दाब कलम (Layering) से (इसका उदाहरण अंगूर की लता है) नए पौधों को उत्पन्न करते हैं।
कृत्रिम वानस्पतिक जनन से पौधे की जातिगत शुद्धता बनाई रखी जा सकती है, जो बीज द्वारा उत्पन्न पौधे से निश्चित नहीं होती और जनन प्राय: निश्चित होता है। ऐसे जनन के लिए खाद्य पदार्थ पर्याप्त रहना चाहिए। इसके अभाव में जनन लैंगिक या अलैंगिक हो सकता है।
घटपर्णी
घटपर्णी (Nepenthes, Pitcher Plant) द्विदली वर्ग, नेपेंथेसी कुल का कीटभक्षी पौधा है, जो श्रीलंका और असम का देशज है।
मुख्यतया ये पौधे शाक (herb) होते हैं और दलदली या अधिक नम जगहो में उगते हैं। पौधे तंतुओं के सहारे ऊपर चढ़ते हैं। ये तंतु पत्तियों की मध्यशिरा की विशेष वृद्धि के फलस्वरूप बनते हैं। तंतुओं के सिरेवाला भाग घड़े के आकार जैसा हो जाता है, जिसे घट (pitcher) कहते हैं। घड़े के मुख के एक ओर एक ढकना जुड़ा होता है, जो शिशु अवस्था में घट के मुख को बंद रखता है। घट का किनारा अंदर की तरफ मुड़ा होता है और मुखद्वार पर बहुत सी मधुग्रंथियाँ होती हैं। मधुग्रंथियों एवं पाचक ग्रंथियों की रचना समन होती है। पाचक ग्रंथियों की संख्या अपेक्षाकृत अधिक होती है। तथा इनसे एक अम्लीय द्रव स्रावित होता है। नेपेंथीस स्टेनोफिला (Nepenthes Stenophylla) में प्रति घन सेंमी. में इन ग्रंथियों की संख्या 6,000 तक होती हैं, परंतु नेपेंथीस ग्रैसिलाइना (Nepenthes gracillina) में ये ग्रंथियाँ एक घन सेेंमी. में 100 ही होती है।
ये कीटभक्षी पौधे कीड़े मकोड़ों को अपनी ओर रंगीन चमकदार ढकने तथा मधुग्रंथियों द्वारा आकर्षित करते हैं। इस प्रकार आकर्षित कीट घट की चिकनी सतह से फिसलते हुए अंदर की ओर चले जाते हैं और अंत इसके प्ररोह 30-40 cm लंबे घट के निचले भाग में स्थित तथा अनेक लंबे हरे घट होते हैं। द्रव में डूब जाते हैं। घट में संभवतया एक पाचक द्रव स्रावित होता है। इस द्रव में पड़नेवाला कीट पहले डूब जाता है। और तदुपरांत पचा लिया जाता है। यह कीटभक्षी पौधा कीड़ों को जिस प्रकार पचा लेता है वह क्रिया कुछ आर्श्चजनक है। कीटों के पाचन की दो विधियाँ बताई गई हैं। प्रथम विधि में पादप स्रवित द्रव से पाचन क्रिया करता है और दूसरी विधि में जीवाणुओं की सक्रियता के परिणामस्वरूप दूसरी दशा में कीटों का अपक्षीणन और सड़न होता है। जीवाणु सक्रियता खुले घड़े में स्वाभाविक है, अत: इसे एक अलग पाचन क्रिया बताना उचित नहीं है।
घटपर्णी (Nepenthes) के पुष्प एकलिंगी, नियमित और निपत्र रहित (ebracteate) होते हैं, पुष्पविन्यास एकवर्ध्यक्ष (raceme) होता है; नर पुष्प से परिपुष्प दो दो करके दो कतारों में लगे होते हैं (P 2+ 2); एक दंड में 4-16 तक पुंकेसर होते हैं। स्त्री पुष्प में जायांग (Gynaeceum) उत्तरीय, चतुर्गह्वरीय और चार स्त्रीकेसर (Carpels) होते हैं। ये स्त्रीकेसर संयुक्त होते हैं। इनमें असंख्य अधोमुख बीजांड (Anatropous ovules) कई पक्तियों में लगे होते हैं। संपुटिकाएँ (Capsules) चीमड़ (leathery) होती हैं। बीज हल्के होते हैं और इनके सिरे पर लंबे रोम के सदृश अवयव पाए जाते हैं। भ्रूण (Embryo) सीधा होता है, जो मांसल भ्रूणपोष (Endosperm) में रहता है।
प्रकृति की विचित्रता प्रकट करने के लिए घटपर्णी रखी जाने योग्य वस्तु है। पर्ण में तंतु से युक्त घड़े को वायु में सुखा लेते हैं और फिर रिक्त स्थान में रूई भरते हैं, जिससे घड़े की प्राकृतिक आकृति संरक्षित रहती है।
वेई नदी
वेई नदी (, ) यूनाइटेड किंगडम की पांचवी सबसे लंबी नदी है और इंग्लैण्ड व वेल्स की सीमा को बांटती है। यह प्रकृति संरक्षण और पुनर्निर्माण के लिए महत्वपूर्ण है।
वेई का रोमन नाम "वागा" था जिसका अर्थ भटकने वाला या घूमना है। इसका शीर्षक वागास फ़ील्ड को भी संदर्भित करता है जो वाईटचर्च और चेप्स्टो में है। आधुनिक वेल्श नाम "ग्वेइ" पुराने वेल्श नाम "ग्वेबियोल" या "ग्वेयर" से भी लिया गया हो सकता है।
वेई का स्रोत वेल्श पर्वतों में प्लिंलिमोन है। यह कई शहरों व गावों के बिच से बहती है जिनमे र्हयाडर, बुलिथ वेल्स, हे-ऑन-वेई, हेयरफ़ोर्ड (एकमेव शहर जो वेई नदी पर है), रोस-ऑन-वेई, सायमंड्स याट, मॉनमाउथ और टिनटर्न शामिल है, से होते हुए चेप्स्टो के निचे सेवर्ण एस्टूअरी से मिलती है। इसकी कुल लम्बाई २१५ किलोमीटर है।
वेई एक विशेष वैज्ञानिक आकर्षण की जगह, विशेष संरक्षण भाग और यूनाइटेड किंगडम की प्रकृति संरक्षण के तहत आने वाली बेहद महत्वपूर्ण नदी है। निचे की अधिकतम घटी अप्रतिम प्राकृतिक सौंदर्य का इलाका है। वेई प्रदुषण से बेहद दूर है और इसे यूनाइटेड किंगडम में स्कॉटलैंड के बाहर सालमन मछली के लिए बढ़िया नदी मन जाता था। परन्तु हालही के वर्षों में सालमन मछलियों की संख्या घट गई है।
रोमनों ने लकड़ी व पत्थर से बना पुल वर्तमान चेप्स्टो के नजदीक बनाया था। वेई नदी पहले और आज भी १४वि शताब्दी से मॉनमाउथ तक यातायात के काबिल है। इसे आगे छोटी दूरी तक सर विलियम सैंडिस ने हेयरफ़ोर्ड तक बढ़ाया ताकि जहाज़ वहां तक जा सके। हेयरफ़ोर्ड काउंसिल आर्कियोलोजी के अनुसार यह कार्य फ्लैश लोकों की सहायता से किया गया था।
काउंटर स्ट्राइक
काउंटर-स्ट्राइक (CS) मल्टीप्लेयर प्रथम-व्यक्ति शूटर वीडियो गेम की एक श्रृंखला है जिसमें आतंकवादियों की टीम आतंक (बमबारी, बंधक बनाना, हत्या) के एक अधिनियम को समाप्त करने के लिए लड़ाई करती है, जबकि आतंकवादियों द्वारा इसे रोकने की कोशिश की जाती है (बम डिफ्यूज, बंधक बचाव)। पहला गेम काउंटर-स्ट्राइक की रिलीज के साथ 1999 में विंडोज पर सीरीज़ शुरू हुआ। यह शुरू में हाफ-लाइफ के लिए एक संशोधन ("मॉड") के रूप में जारी किया गया था, जिसे माइन "गॉसमैन" ले और जेस "क्लिफ" द्वारा डिजाइन किया गया था| बाद में, वाल्व ने इसका अधिग्रहण किया और इसे खुदरा उत्पाद में बदल दिया।
काउंटर-स्ट्राइक एक उद्देश्य-आधारित, मल्टीप्लेयर प्रथम-व्यक्ति शूटर है। दो विरोधी टीमें- आतंकवादी और काउंटर टेररिस्ट- उद्देश्यों को पूरा करने के लिए गेम मोड में प्रतिस्पर्धा करते हैं, जैसे कि एक स्थान को सुरक्षित रखने या बम को डिफ्यूज करने और बंधकों को बचाने या उनकी रक्षा करने के लिए। प्रत्येक दौर के अंत में, खिलाड़ियों को बाद के दौर में अधिक शक्तिशाली हथियारों पर खर्च करने के लिए इन-गेम मुद्रा के साथ उनके व्यक्तिगत प्रदर्शन के आधार पर पुरस्कृत किया जाता है। राउंड जीतने से हारने की तुलना में अधिक पैसा मिलता है, और दुश्मन के खिलाड़ियों को मारने जैसे उद्देश्यों को पूरा करने से नकद बोनस मिलता है। असहयोगात्मक कार्रवाई, जैसे कि टीम के साथी को मारना, एक दंड का परिणाम है।
मुख्य खेल के चार रिलीज हैं।
मूल रूप से हाफ-लाइफ के लिए एक संशोधन, काउंटर-स्ट्राइक के अधिकार, साथ ही इस पर काम करने वाले डेवलपर्स को वाल्व द्वारा 2000 में अधिग्रहण किया गया था।
गेम को 2003 में Xbox के लिए एक पोर्ट मिला। इसे जनवरी 2013 में बीटा के रूप में OS X और लिनक्स में भी पोर्ट किया गया था। पूरी रिलीज़ अप्रैल 2013 में प्रकाशित हुई थी।
काउंटर-स्ट्राइक के साथ काउंटर-स्ट्राइक: कंडीशन जीरो का पालन किया गया, जिसे टर्टल रॉक स्टूडियो द्वारा विकसित किया गया था और 2004 में जारी किया गया था। इसने अपने पूर्ववर्ती के समान हाफ-लाइफ गोल्डस्कैन इंजन का उपयोग किया था। मल्टीप्लेयर मोड के अलावा, इसमें "पूर्ण" अभियान और बोनस स्तरों के साथ एकल-प्लेयर मोड भी शामिल था। खेल को अपने पूर्ववर्ती के विपरीत मिश्रित समीक्षाएं मिलीं और जल्दी से काउंटर-स्ट्राइक: सोर्स नामक श्रृंखला में एक और प्रविष्टि के साथ अनुसरण किया गया।
काउंटर-स्ट्राइक: सोर्स इंजन पर चलने के लिए वाल्व द्वारा सार्वजनिक रूप से जारी किया गया पहला गेम था। काउंटर-स्ट्राइक: स्रोत को शुरू में 11 अगस्त, 2004 को वाल्व साइबर कैफे कार्यक्रम के सदस्यों के बीटा के रूप में जारी किया गया था।
काउंटर-स्ट्राइक: ग्लोबल आक्रामक 2012 में मुख्य, वाल्व-विकसित काउंटर-स्ट्राइक श्रृंखला में चौथी रिलीज थी। ज्यादातर काउंटर-स्ट्राइक की तरह: स्रोत खेल स्रोत इंजन पर चलता है। यह Microsoft Windows, OSX, और Linux, साथ ही Xbox 360 और PlayStation 3 कंसोल पर उपलब्ध है।
तुर्कमेनिस्तान के प्रान्त
तुर्कमेनिस्तान के प्रान्त () तुर्कमेनिस्तान के मुख्य प्रशासनिक विभाग हैं। मध्य एशिया के बहुत से अन्य देशों की तरह तुर्कमेनिस्तान में भी प्रान्तों को 'विलायत' बुलाया जाता है, मसलन बाल्क़ान प्रान्त का औपचारिक नाम 'बाल्क़ान विलायती' () है। हर प्रान्त के मुख्य प्रशासनिक अध्यक्ष को 'हाकिम' कहा जाता है और उसकी नियुक्ति तुर्कमेनिस्तान के राष्ट्रपति करते हैं।
तुर्कमेनिस्तान को पाँच प्रान्तों () और एक राजधानी शहरी ज़िले () में बांटा गया है:
हेलो: द फ़ॉल ऑफ़ रीच
हेलो: द फ़ॉल ऑफ़ रीच' () २००१ की काल्पनिक विज्ञान पर आधारित एरिक नायलंड द्वारा लिखी पुस्तक है जो "हेलो" शृंखला पर आधारित है और "" के पहले की कहानी बयां करती है जो शृंखला का पहला खेल है। यह "हेलो" के काल्पनिक ब्रहमांड में बढती है जो २६वि शताब्दी में कई ग्रहों व स्थानों पर घटती है। पुस्तक उन हादसों का वर्णन करती है जिसके चलते गेम की शुरुआत होती है और "स्पार्टन II" सुपर सोल्जरों के उद्गम का कारण बताती है व साथ ही साथ शृंखला के मुख्य हीरो मास्टर चीफ़ की कहानी बताती है।
मॉनमाउथशायर शो
मॉनमाउथशायर शो () वेल्स में होने वाला सबसे बड़ा एक-दिवसीय कृषि प्रदर्शन है जो हर वर्ष अगस्त के आखरी गुरूवार को मॉनमाउथ में होता है।
इस प्रदर्शन का उद्गम १७९० में जाता है जब गाँव का कृषी समाज जोतने की प्रतियोगिताएं आयोजित करता था परन्तु आखिर में १८५७ में यह प्रस्ताव रखा गया की एक पशु प्रदर्शन आयोजित किया जाए. ३० मई १८५७ को बिउफोर्ट के आठवे ड्यूक ने दस पाउंड दिए और जॉन रोल्स ने बीस पाउंड एक निधी में जमा किए ताकि मॉनमाउथ पशु प्रदर्शन शुरू किया जा सके. प्रदर्शन उसी वर्ष पहली बार अक्टूबर में आयोजित किया गया। रोल्स को उनके जीवनकाल तक प्रदर्शन का अध्यक्ष बनाया गया और उनका कार्य आगे उनके बेटे जॉन एलान रोल्स ने १८७० में संभाला.
१८७६ में प्रदर्शन का आयोजन शहर के नए बने पशु बाज़ार में किया गया जो चिपेंहम फ़ील्ड्स में था। इसके बाद से प्रदर्शन प्रथम विश्व युद्ध तक हर वर्ष आयोजित किया गया। इसे १९१९ में पुनः शुरू किया गया और इसका नाम बदल कर मॉनमाउथशायर काउंटी शो कर दिया गया। प्रदर्शन को पुनः द्वितीय विश्व युद्ध के दौरान रोक दिया गया पर १९४६ से २००६ तक यह हर वर्ष वॉक्सहाल फ़ील्ड्स के मैदान पर आयोजित किया गया। प्रदर्शन १९५६ व २००१ में पैर व मुह के रोगों के चलते नहीं आयोजित किया गया।
२००७ मॉनमाउथशायर शो सोसायटी की १५०वि सालगिरह के रूप में मनाया गया। इसी वर्ष प्रदर्शन मॉनमाउथ में रेडब्रुक रोड के नए स्थान पर स्थानांतरित किया गया।
जब प्रदर्शन शुरू हुआ तब या अक्टूबर में आयोजित किया गया परन्तु इसे बाद में सितंबर में आयोजित किया जाने लगा ताकि अच्छे वातावरण का फायदा उठाया जा सके. आज इसकी तारीख अगस्त के आखरी गुरूवार कर दी गई है।
चर्च स्ट्रीट, मॉनमाउथ
चर्च स्ट्रीट () मॉनमाउथ, वेल्स का एक पद्चारियों के लिए खुला मार्ग है। यह अब कई स्वरंत्र दुकानों, रेस्टोरेंटो, व्यापारिक कला दालानों व सवॉय थिएटर का घर है। १८३० तक, जब प्रिओरी स्ट्रीट का निर्माण इसे बायपास करने के लिए किया गया, यह मार्ग मॉनमाउथ के बिच आवाजाही का मुख्य जरिया था जो उत्तर पूर्व के बाज़ार व पैरिश चर्च को इससे जोड़ता था। यह कभी शहर के कत्ताल्खानो का केन्द्र बिंदु था और से बुचर्स रो भी कहा जाता था।
वर्तमान में मार्ग पर मौजूद इमारतें शुरूआती उन्नीसवी शताब्दी जितनी पुराणी है जो तीन मंज़िला है व इनके दोनों ओर झुकी हुई छतें है। २४ चर्च स्ट्रीट की शुरुआत जी. वि. मैडोक्स ने १८४० में डिज़ाइन की थी। एक ईमारत जो वाईट स्वान कोर्ट के लिए रास्ता मुहैया कराती है, उसी वक्त बनी थी जब प्रिओरी स्ट्रीट का निर्माण हुआ था और शायद इसे भी मैडोक्स ने ही डिज़ाइन किया था।
सवॉय थिएटर एक दूसरे दर्ज़े की ईमारत है जिसे १९२८ में परंपरागत तरीके से पुनः सजाया गया था और यह वेल्स में मौजूद सबसे पुराना चालू थिएटर है। जिस ईमारत में यह थिएटर मौजूद है उसका निर्माण पूर्व बेल इन की नीव पर किया गया था और इसे १८३२ में पहली बार मनोरंजन का लाइसेंस प्रदान किया गया था। यह मॉनमाउथ का पहला सिनेमा बन गया जिसे "लिविंग पिक्चर पैलेस एंड रिन्करिज़" कहा जाता था पर बाद में इसे अल्बानी वार्ड थिएटर समूह ने पुनः निर्मित किया। १९६० में यह एक सिनेमा के रूप में बंद हो गया और १९८३ में बिंगो हॉल के रूप में खुला और इसके बाद कुछ समय के लिए ऐतिहासिक मैजिक लैंटर्न स्लाइडों को दिखाने के लिए खुला। यह १९९० से लगातार एक सिनेमा के रूप में कार्यरत रहा है और अब एक चैरिटेबल ट्रस्ट द्वारा संचालित है।
कोपेत दाग़
कोपेत दाग़ या कोपे दाग़ (), जिसे तुर्कमेन-ख़ोरासान पर्वत-शृंखला भी कहा जाता है, तुर्कमेनिस्तान और ईरान की सरहद पर ६५० किमी तक चलने वाली एक पर्वत शृंखला है। यह कैस्पियन सागर से पूर्व में स्थित है और तुर्कमेनिस्तान में इस शृंखला का सबसे बुलंद शिखर २,९४० मीटर ऊंचा एक पहाड़ है जो तुर्कमेनिस्तान की राजधानी अश्क़ाबाद के दक्षिण-पश्चिम में स्थित है। ईरान की ज़मीन पर इस पहाड़ी सिलसिले का सबसे ऊंचा शिखर ३,१९१ मीटर ऊंचा है।
'दाग़' शब्द का अर्थ तुर्की भाषाओँ में 'पर्वत' होता है। इस शब्द में 'ग़' के उच्चारण पर ध्यान दें क्योंकि यह बिना बिंदु वाले 'ग' के उच्चारण से ज़रा अलग होता है।
कोपेत दाग़ में रेतीली शुष्क पहाड़ियाँ, ऊँचे पठार और गहरी वादियाँ मिलती हैं। इस इलाक़े में भूकंप आते रहते हैं। १ मई १९२९ को यहाँ आए एक ज़लज़ले में लगभग ३,८०० लोगों की मृत्यु हुई थी। तुर्कमेन राजधानी अश्क़ाबाद के पास कोपेत दाग़ की छोटी पहाड़ियों में प्राचीन 'निसा' () नामक पार्थियाई शहर के खँडहर मिले हैं। बहुत से फल कोपेत दाग़ के दक्षिण-पश्चिमी इलाक़ों में जंगली उगते हुए पाए जाते हैं, जैसे कि अंजीर, सेब, अंगूर, गिलास (चेरी) और अनार की जंगली नस्लें।